Oficina do banco en Xinzo de Limia, 2014.
O **Banco Etcheverría** foi unha entidade bancaria española fundada por Juan Etcheverry en Betanzos en 1717, sendo até a súa desaparición, en 2014, o banco máis antigo de España.

O 18 de decembro de 2013, o Banco Etcheverría, filial de Banesco, comprou o 88,33 % do capital de NCG Banco ao Fondo de Reestruturación Ordenada Bancaria (FROB) e ao Fondo de Garantía de Depósitos (FGD).

O 14 de novembro de 2014 produciuse a súa fusión con NCG Banco. Nunha fin de semana realizouse a fusión tecnolóxica e o cambio de marca nas oficinas de Banco Etcheverría.

Historia
--------

Foi fundado polo vasco-francés Juan Etcheverry, de nacionalidad francesa, quen se estableceu en Betanzos. Alí fundou o banco en 1717 e unha fábrica de curtidos de pel, que chegou a ser unha das máis importantes de Galicia.

Os seus herdeiros continuaron o negocio bancario, que sempre estivo en mans da familia a través de xeracións (o primitivo apelido *Etcheverry* transformouse en *Etcheverría* para darlle a ortografía castelá).

En 1964 transformouse en sociedade anónima. Todos os accionistas eran membros da familia Etcheverría, até que en 2002 Caixa Galicia e Banco Etcheverría chegaron a un acordo polo que a caixa adquiriu o 37,12 % do banco por 13,25 millóns de euros.

En abril de 2013 o banco venezolano Banesco adquiriu o 44,73 % de Banco Etcheverría a NCG Banco, herdeiro dos activos financeiros de Caixa Galicia, así como parte da participación da familia Etcheverría. Desta maneira, o 69,74 % do capital social de Banco Etcheverría pasou a ser propiedade da entidade venezolana. Ademais, o presidente de Banesco, Juan Carlos Escotet, foi nomeado vicepresidente do consello de administración de Banco Etcheverría.

Daquela, o banco dispoñía de 26 oficinas (24 en Galicia, unha en Madrid e outra en Valladolid). En xuño de 2013 anunciouse a compra por parte de Banco Etcheverría a NCG Banco dun paquete de 66 oficinas da súa rede de fóra de Galicia por 75,4 millóns de euros.

O 18 de decembro de 2013 anuncouse que Banco Etcheverría, filial de Banesco, era o vencedor da poxa de NCG Banco na primeira fase da mesma, tras unha oferta de 1 003 millóns de euros, sen axudas públicas excepto unhas garantías adicionais de 275 millóns. Deste xeito, comprou o 88,33 % do capital de NCG Banco que estaba en poder do Fondo de Reestruturación Ordenada Bancaria (FROB) e o Fondo de Garantía de Depósitos (FGD).

O 25 de xuño de 2014 culminose a adquisición e aprobouse a designación do presidente de Banco Etcheverría, Javier Etcheverría, como presidente de NCG Banco.

O 6 de outubro de 2014, as Xuntas Xerais de Accionistas de NCG Banco e Banco Etcheverría apoiaron a fusión por absorción de Banco Etcheverría por NCG Banco. O 14 de novembro de 2014 produciuse a fusión con NCG Banco. Nunha fin de semana realizouse a fusión tecnolóxica e o cambio de marca nas oficinas de Banco Etcheverría.

A entidade resultante ten a sede social en Betanzos (A Coruña).

Accionariado
------------

A 31 de decembro de 2013 Banesco controlaba o 82,42 % de Banco Etcheverría, mentres que a familia fundadora mantiña a parte restante.

Rede de oficinas
----------------

O banco estaba especializado na banca persoal, con tratamento aos clientes de forma individualizada.

En decembro de 2013 contaba con 117 oficinas en España.

En marzo de 2014, abriu a súa primeira oficina en México dentro da primeira fase do proxecto de expansión en Hispanoamérica, que comezara coa apertura de oficinas de representación en Caracas, México e Panamá.

Consello de Administración
--------------------------

O consello de administración de Banco Etcheverría estaba en 2014 composto polos seguintes membros:

| Cargo | Nome |
| --- | --- |
| Presidente | Francisco Javier Etcheverría de la Muela |
| Vicepresidente | Juan Carlos Escotet Rodríguez |
| Vogal | Raúl Baltar Estévez |
| Vogal | Francisco Botas Ratera |
| Vogal | Miguel Ángel Capriles López |
| Vogal | Salvador Cores González |
| Vogal | Domingo Etcheverría de la Muela |
| Vogal | Juan Mª Hernández Andrés |
| Vogal | Pedro Raúl López Jácome |
| Vogal | Carina Szpilka Lázaro |

Notas
-----

1. ↑  El Banco Etcheverría multiplica por 12 sus beneficios y gana casi 7,6 millones
2. 1 2  Banesco se hace con NCG por 1 003 millones sin ayudas
3. 1 2  Abanca y Etcheverría culminan su fusión en el décimo banco español por activos, que ascienden a 56 921 millones
4. ↑  Caixa Galicia adquiere el 37% del Banco Etcheverría por 13,25 millones
5. ↑  "Banco Etcheverría ganó 641 000 euros en 2012, un 82,6% menos". Arquivado dende o orixinal o 06 de xuño de 2013. Consultado o 11 de marzo de 2015.
6. ↑  El Etcheverría lanzan un plan de expansión con 70 oficinas más
7. ↑  Banco Etcheverría compra a NCG 66 oficinas de fuera de Galicia por 75,4 millones
8. ↑  Restoy dice que vender NCG supone una "pérdida apreciable"
9. ↑  El FROB consuma su salida de NCG Banco y Banesco culmina su adquisición
10. ↑  Abanca y Banco Etcheverría culminan su fusión entre protestas de los preferentistas
11. ↑  Banesco controla ya 82,42 % del Banco Etcheverría, y solo quedan en su accionariado tres miembros de la familia fundadora
12. ↑  Banesco promete empleo y crédito en su puja por Novagalicia
13. ↑  El Banco Etcheverría abre su primera oficina en México

Véxase tamén
------------

### Outros artigos

* Abanca
* Banesco
* NCG Banco

### Ligazóns externas

* www.bancoetcheverria.es